Istanza per esonero da liturgia
Material: papyrus
Place: Arsinoites
Categories: Antrag
Befreiung
Liturgie
Σαραπίωνι τῷ καὶ Ἀπολλωνιανῷ στρα 
Ἀρσι Θε καὶ Πολ μερίδων 
παρὰ Πτολλᾶτος Φιλαδέλφου ἀπὸ κώμης 
Διονυσιάδος ὄντος καὶ πρεσβυτέρου 
τῆς αὐτῆς κώμης καὶ δημοσίου 
καὶ οὐσιακοῦ γεωργοῦ. ἐπεὶ ὁ τῆς Φι
λωτερίδος κωμογραμματεὺς ἀνέ
δωκέν με νῦν εἰς ἐπιτήρησιν γε
νηματογραφουμένων ὑπαρχόντων 
τῆς προκειμένης κώμης Φιλωτερί
δος, ἄπορον παντελῶς ὄντα καὶ οὐ
δὲν κεκτημένον περὶ τὴν κώμην 
οὐδὲ γεωργοῦντά τι περὶ αὐτήν, ἀξιῶ, 
οὐ δυνάμενος ἀμφοτέρας τὰς χρεί
ας ἐκτελεῖν καθʼ ἃ καὶ τοῖς κυρίοις 
ἡμῶν αὐτοκράτορσι ἔδοξεν μὴ ὑφʼ ἕ
να καιρὸν δύο  λιτουργίας τινὰ ἐκτε
λεῖν, δέομαι, ἄνθρωπος πένης μό
λις τὴν πρεσβυτερείαν καὶ τὴν γε
ωργίαν δυνάμενος ἐκτελέσαι βαρυ
τάτην οὖσαν, ἀπαλλαγῆναι τῆς 
ἐπιτηρήσεως καὶ κελεῦσαι ἕτερον 
τῷ τῆς Φιλωτερίδος κωμογραμμα
τεῖ ἀντʼ ἐμοῦ εἰσδοῦναι, εἰς τὸ δυνη
θῆναί με ἀμέμπτως καὶ τὰ τῆς γε
ωργίας τελέσματα διευθῦναι. 
Πτολλᾶς ὡς  νγ οὐλ ἀντικ ἀριστ. 
 ιϛ Λουκίου Σεπτιμίου Σεουήρου εὐσεβοῦς 
Περτίνακος καὶ Μάρκου Αὐρηλίου Ἀντων 
εὐσεβοῦς σεβασ καὶ Πουβλίου Σεπτιμίου 
Γέτα καίσαρος σεβασ, Φαμενὼθ ιθ.